
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 80 

5 Μαίου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 49 
Καθορισμός των όρων και των προϋποθέσεων 
άσκησης επαγγέλματος Λογοθεραπευτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 4 του άρθρου 52 του Ν. 2519/1997 (Α' 165) 
«Ανάπτυξη και εκσυγχρονισμός του Εθνικού Συστήμα¬ 
τος Υγείας, οργάνωση των υγειονομικών υπηρεσιών, 
ρυθμίσεις για το φάρμακο και άλλες διατάξεις» όπως 
τροποποιήθηκε με το άρθρο 39 του Ν. 4058/2012 (Α' 63) 
«Παροχή υπηρεσιών ασφάλειας από ένοπλους φρουρούς 
σε εμπορικά πλοία και άλλες διατάξεις» 

β) των παρ. 1 και 2 του άρθρου 1, των παρ. 1 και 2 του 
άρθρου 2 και της παρ. 1 του άρθρου 3 του Ν. 3919/2011 
(Α' 32) «Αρχή της επαγγελματικής ελευθερίας, κατάρ¬ 
γηση αδικαιολόγητων περιορισμών στην πρόσβαση και 
άσκηση επαγγελμάτων», όπως τροποποιήθηκε και ισχύει 

γ) του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) την αριθ. Υ 25/6-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Υγείας Παύλο Πολάκη». 

2. Την αριθμ. 4 απόφαση της 250ης Ολομ./14-07-2015 
του Κεντρικού Συμβουλίου Υγείας. 

3. Το γεγονός ότι από την εφαρμογή των διατάξεων 
του διατάγματος δεν προκαλείται δαπάνη σε βάρος 
του κρατικού προϋπολογισμού, (σχετική η αριθ. Βία/ 
οικ. 85731/10-11-2015 εισήγηση της Γενικής Διεύθυνσης 
Οικονομικών Υπηρεσιών του Υπουργείου, σύμφωνα με 
την παρ. 5 περ. ε' του αρθρ. 24 του Ν. 4270/2014 (Α' 143). 

4. Την υπ’ αριθμ. 13/2016 Γνωμοδότηση του Συμβουλίου 
της Επικράτειας, ύστερα από πρόταση του Αναπληρωτή 
Υπουργού Υγείας, αποφασίζουμε: 

Άρθρο 1 

Χορήγηση Βεβαίωσης Άσκησης Επαγγέλματος 

Για τη χορήγηση βεβαίωσης άσκησης του επαγγέλ¬ 
ματος του Λογοθεραπευτή απαιτείται: 

1. Πτυχίο Λογοθεραπείας των Ανώτατων Τεχνολογικών 
Εκπαιδευτικών Ιδρυμάτων (Τ.Ε.Ι.) της ημεδαπής ή 


2. Τίτλος σπουδών της αλλοδαπής αναγνωρισμένος 
από τον Διεπιστημονικό Οργανισμό Αναγνώρισης Τίτ¬ 
λων Ακαδημαϊκών και Πληροφόρησης (Δ.Ο.Α.Τ.Α.Π.) ως 
ισότιμος και αντίστοιχος με τα πτυχία Λογοθεραπείας 
της ημεδαπής ή 

3. Απόφαση αναγνώρισης Επαγγελματικών Προσόντων 
Λογοθεραπευτή του Συμβουλίου Αναγνώρισης Επαγγελ¬ 
ματικών Προσόντων (Σ.Α.Ε.Π.) σύμφωνα με τις διατάξεις 
του Π.δ. 38/2010 (Α' 78), όπως τροποποιήθηκε και ισχύει. 

Άρθρο 2 

Αρμόδια αρχή - Υποβολή δικαιολογητικών 

1. Αρμόδια αρχή για τη χορήγηση βεβαίωσης άσκησης 
επαγγέλματος Λογοθεραπευτή ορίζεται η κατά τόπους 
Περιφέρεια ή Περιφερειακή Ενότητα. 

2. Οι ενδιαφερόμενοι υποβάλλουν στην αρμόδια Διεύ¬ 
θυνση της Περιφέρειας ή Περιφερειακής Ενότητας τα 
κάτωθι δικαιολογητικά: 

α. Αίτηση. 

β. Όλα τα έγγραφα από τα οποία αποδεικνύεται ότι 
πληρούνται οι τασσόμενες προϋποθέσεις των άρθρων 
1 και 5 του παρόντος διατάγματος στο πρόσωπο του 
ενδιαφερομένου. 

γ. Παράβολο δημοσίου ταμείου, όπως αυτό ορίζεται 
από την ΚΥΑ Υ7/6697/13-1-1994 (ΦΕΚ Β' 28), όπως ισχύει. 

δ. Παράβολο χαρτοσήμου, όπως αυτό ορίζεται από 
τις εκάστοτε ισχύουσες διατάξεις. 

ε. Αντίγραφο ποινικού Μητρώου Γ ενικής Χρήσης (ανα- 
ζητείται αυτεπάγγελτα από την υπηρεσία). 

στ. Φωτοαντίγραφο της αστυνομικής ταυτότητας ή 
διαβατηρίου ή οποιουδήποτε δημοσίου εγγράφου πι¬ 
στοποίησης της ταυτότητας του ενδιαφερομένου. 

ζ. Δύο (2) πρόσφατες φωτογραφίες. 

3. α. Για τους μη έχοντες την ελληνική ιθαγένεια απαι¬ 
τείται βεβαίωση εγγραφής πολίτη κράτους της Ε.Ε. (άρ¬ 
θρο 42 του Ν. 4071/2012 (Α' 85) ή πιστοποιητικό μόνιμης 
διαμονής κοινοτικού υπηκόου (κάρτα Ευρωπαίου πολίτη, 
άρθρο 42 του Ν. 4071/2012 (Α' 85)) ή δελτίο ταυτότη¬ 
τας ομογενούς ή άδεια διαμονής ομογενούς (άρθρο 
81 του Ν. 4251/2014 (Α' 80)) ή δελτίο διαμονής μέλους 
οικογένειαςΈλληνα/-ίδας ή δελτίο μόνιμης διαμονής ή 
προσωποπαγής άδεια διαμονής υπηκόων τρίτων χωρών 
(άρθρα 82,83, 84, 85 του Ν. 4251/2014) ή άδεια επί μακράν 
διαμένοντος υπηκόου τρίτης χώρας (άρθρα 88, 97 και 
106 του Ν. 4251/2014) ή άδεια διαμονής δεύτερης γενιάς 

(άρθρο 108 του Ν. 4251/2014) ή κατοχή μπλε κάρτας 
της Ε.Ε. (άρθρο 114 του Ν. 4251/2014) ή δεκαετής άδεια 
παραμονής (άρθρο 138 του Ν. 4251/2014). 

β. Για τους πολίτες των κρατών - μελών της Ευρω¬ 
παϊκής Ένωσης καθώς και τους πολίτες Τρίτων Χω¬ 
ρών, απαιτείται εκτός των ανωτέρω δικαιολογητικών 
και το επίσημο Κρατικό Πιστοποιητικό Γλωσσομάθειας 
του ανωτάτου επιπέδου (Γ2) ή απολυτήριο ελληνικού 
σχολείου δευτεροβάθμιας εκπαίδευσης (Απολυτήριο 
Λυκείου) ή πτυχίο ανώτατης εκπαίδευσης της ημεδαπής. 

Αρθρο 3 

Κωλύματα άσκησης επαγγέλματος Λογοθεραπευτή - 
Ανάκληση βεβαίωσης άσκησης επαγγέλματος 
Λογοθεραπευτή 

1. Δεν χορηγείται η βεβαίωση άσκησης επαγγέλματος 
Λογοθεραπευτή σε όποιον 

Λ. Έχει καταδικαστεί αμετάκλητα: 
α) για κακούργημα, 

β) για τα εγκλήματα της κλοπής, υπεξαίρεσης, απάτης, 
εκβίασης, πλαστογραφίας, νοθείας, κιβδηλείας, παρα¬ 
χάραξης, αισχροκέρδειας, τοκογλυφίας, δωροδοκίας, 
δωροληψίας, ψευδορκίας, παράβαση καθήκοντος, 
γ) για παράβαση του νόμου περί ναρκωτικών, 
δ) για εγκλήματα κατά της γενετήσιας ελευθερίας, 
ε) για εγκλήματα οικονομικής εκμετάλλευσης της γε¬ 
νετήσιας ζωής, 

στ) σε στέρηση των πολιτικών δικαιωμάτων του για 
οποιοδήποτε αδίκημα, 

Β.Έχει τεθεί σε πλήρη ή μερική δικαστική συμπαρά¬ 
σταση, σύμφωνα με τις ισχύουσες διατάξεις του αστικού 
κώδικα, για όσο χρόνο διαρκεί η συμπαράσταση αυτή. 

2. Η βεβαίωση άσκησης του επαγγέλματος Λογοθε- 
ραπευτή ανακαλείται με αιτιολογημένη απόφαση του 
οικείου Περιφερειάρχη εφόσον: 

α) Συντρέχει οποιαδήποτε περίπτωση της παραγρά¬ 
φου 1 του παρόντος άρθρου, 
β) Στην περίπτωση χορήγησης της βεβαίωσης λόγω 
πλάνης για την ύπαρξη των απαιτούμενων προϋποθέσε¬ 
ων με εφαρμογή των γενικών αρχών περί ανακλήσεως 
των διοικητικών πράξεων, ανεξαρτήτως της υποκειμε¬ 
νικής συμπεριφοράς του αιτηθέντος τη χορήγηση. 

Άρθρο 4 

Τήρηση Μητρώου 

Οι αρμόδιες υπηρεσίες των Περιφερειών ή Περιφερει¬ 
ακών Ενοτήτων της χώρας υποχρεούνται να τηρούν από 
την έναρξη ισχύος του παρόντος διατάγματος Μητρώα, 
σε ηλεκτρονική μορφή στα οποία καταχωρούνται οι 
χορηγούμενες βεβαιώσεις, αντίγραφα των οποίων κοι¬ 
νοποιούνται ηλεκτρονικά στη Διεύθυνση Επαγγελματιών 
Υγείας του Υπουργείου Υγείας. 

Άρθρο 5 

Μεταβατικές Διατάξεις 

1. Βεβαίωση άσκησης επαγγέλματος Λογοθεραπευτή 
χορηγείται σε όποιον μέχρι τη δημοσίευση του παρό¬ 
ντος διατάγματος διαθέτει: 

Α. α) Πτυχίο ανώτατης εκπαίδευσης της αλλοδαπής στη 
Λογοθεραπεία αναγνωρισμένο από τον Δ.Ο.Α.Τ.Α.Π. (πρώ¬ 
ην ΔΙ.Κ.Α.Τ.Σ.Α. και Ι.Τ.Ε.) ως ισότιμο και β) άδεια άσκησης 
επαγγέλματος Λογοθεραπευτή στη χώρα κτήσης του 
πτυχίου ή αποδεδειγμένη από ασφαλιστικό φορέα διετή 


(2ετή) τουλάχιστον κύρια επαγγελματική απασχόληση 
ως Λογοθεραπευτής στην ημεδαπή ή την αλλοδαπή, είτε 

Β. α) Πτυχίο ανώτατης εκπαίδευσης της αλλοδαπής 
ή της ημεδαπής και β) μεταπτυχιακό δίπλωμα ειδίκευ¬ 
σης Λογοθεραπείας της ημεδαπής ή μεταπτυχιακό 
τίτλο σπουδών στη Λογοθεραπεία της αλλοδαπής δι¬ 
άρκειας τουλάχιστον δύο (2) ετών (πλήρους φοίτησης) 
αναγνωρισμένο από τον Δ.Ο.Α.Τ.Α.Π. ως ισότιμο και 
γ) αποδεδειγμένη από ασφαλιστικό φορέα διετή (2ετή) 
τουλάχιστον κύρια επαγγελματική απασχόληση ως 
Λογοθεραπευτής στην ημεδαπή ή στην αλλοδαπή και 
δ)για τους κατόχους μεταπτυχιακού τίτλου σπουδών στη 
Λογοθεραπεία της αλλοδαπής, άδεια άσκησης επαγγέλ¬ 
ματος Λογοθεραπευτή στη χώρα κτήσης του μεταπτυχια¬ 
κού τίτλου ή βεβαίωση του οικείου αλλοδαπού Ανωτάτου 
Εκπαιδευτικού Ιδρύματος ή επαγγελματικού - επιστημονι¬ 
κού φορέα της χώρας κτήσης του μεταπτυχιακού τίτλου 
ότι ο εν λόγω μεταπτυχιακός τίτλος οδηγεί σε αναγνω¬ 
ρισμένα επαγγελματικά δικαιώματα Λογοθεραπευτή στη 
χώρα κτήσης του μεταπτυχιακού τίτλου, είτε 

Γ. α) Βεβαίωση σπουδών Λογοθεραπείας της ημεδαπής 
χορηγούμενη από νομίμως λειτουργήσαντα στη χώρα 
φορέα επαγγελματικής εκπαίδευσης διάρκειας τουλάχι¬ 
στον τριών ετών, οι κάτοχοι της οποίας έκαναν έναρξη 
των σπουδών τους μέχρι και το ακαδημαϊκό έτος κατά 
το οποίο ξεκίνησε η λειτουργία του Τμήματος Λογο¬ 
θεραπείας της Σχολής Επαγγελμάτων Υγείας και Πρό¬ 
νοιας των Τεχνολογικών Εκπαιδευτικών Ιδρυμάτων και 
αποδεδειγμένη από ασφαλιστικό φορέα δεκαετή (ΙΟετή) 
τουλάχιστον κύρια επαγγελματική απασχόληση ως Λογο¬ 
θεραπευτής στην ημεδαπή ή στην αλλοδαπή, είτε 

Δ. α) Μεταπτυχιακό τίτλο σπουδών στη Λογοθεραπεία 
της αλλοδαπής διάρκειας τουλάχιστον δύο (2) ετών 
(πλήρους φοίτησης) και β) άδεια άσκησης επαγγέλματος 
στη χώρα κτήσης του μεταπτυχιακού τίτλου ή βεβαί¬ 
ωση του οικείου αλλοδαπού Ανωτάτου Εκπαιδευτικού 
Ιδρύματος ή επαγγελματικού - επιστημονικού φορέα 
της χώρας κτήσης του μεταπτυχιακού τίτλου ότι ο εν 
λόγω μεταπτυχιακός τίτλος οδηγεί σε αναγνωρισμένα 
επαγγελματικά δικαιώματα Λογοθεραπευτή στη χώρα 
κτήσης του μεταπτυχιακού τίτλου και γ) αποδεδειγμένη 
από ασφαλιστικό φορέα δεκαετή (ΙΟετή) τουλάχιστον 
κύρια επαγγελματική απασχόληση ως Λογοθεραπευτής 
στην ημεδαπή ή στην αλλοδαπή. 

2. Η άδεια άσκησης επαγγέλματος, η βεβαίωση του 
οικείου αλλοδαπού Ανωτάτου Εκπαιδευτικού Ιδρύματος 
ή επαγγελματικού - επιστημονικού φορέα της χώρας 
κτήσης του μεταπτυχιακού τίτλου σπουδών ότι ο εν 
λόγω μεταπτυχιακός τίτλος οδηγεί σε αναγνωρισμένα 
επαγγελματικά δικαιώματα Λογοθεραπευτή στη χώρα 
κτήσης του μεταπτυχιακού τίτλου, τα αποδεικτικά των 
ακαδημαϊκών τίτλων και της επαγγελματικής απασχό¬ 
λησης δύνανται να έχουν εκδοθεί και μετά τη δημοσί¬ 
ευση του παρόντος, εντός όμως της προβλεπόμενης 
προθεσμίας της παραγράφου 3 του παρόντος άρθρου. 

3. Η άδεια άσκησης επαγγέλματος, η βεβαίωση του 
οικείου αλλοδαπού Ανωτάτου Εκπαιδευτικού Ιδρύματος 
ή επαγγελματικού - επιστημονικού φορέα της χώρας 
κτήσης του μεταπτυχιακού τίτλου σπουδών ότι ο εν 
λόγω μεταπτυχιακός τίτλος οδηγεί σε αναγνωρισμένα 
επαγγελματικά δικαιώματα λογοθεραπευτή στη χώρα 
κτήσης του μεταπτυχιακού τίτλου, τα αποδεικτικά των 
ακαδημαϊκών τίτλων και της επαγγελματικής απασχό- 

λησης προσκομίζονται στην αρμόδια υπηρεσία, όπως 
αυτή ορίζεται στο άρθρο 2 του παρόντος Προεδρικού 
Διατάγματος μέσα σε αποκλειστική προθεσμία δύο (2) 
ετών από τη δημοσίευση του παρόντος. 

4. Αιτήσεις που είχαν υποβληθεί υπό την ισχύ του 
Π.δ. 176/2014 επανακρίνονται κατά τις διατάξεις του 
παρόντος Π.δ. 

Άρθρο 6 
Ισχύς 

Το παρόν Προεδρικό Διάταγμα ισχύει από της δημο- 
σιεύσεώς του στην Εφημερίδα της Κυβερνήσεως. 


Το Π.δ. 176/2014 (Α' 279) καταργείται. 

Στον Υπουργό Υγείας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 22 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ 

ΠΑΥΛΟΣ ΠΟΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·· Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΙ.ξΐΓ 

Πληροφορίες σχετικά με την λειτουργία της ιστοσελίδας: ΗβΙράβδΚ.βΙ@6ΐ.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννθόιτΐ35ΐ6ΐ·.βΙ@β1.9Γ 
Πληροφορίες για γενικό πρωτόκολλο και αλληλογραφία: 9Γ3ηΊΐτΐ3ΐβϊα@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΐΙο://νννννν.ε1.οΓ - θ-γπβΜ: »?Ι>ηΐ35ΐ6Γ.?1@β1.αΓ 

* Ο 1000800505 1 60004* --- 
































